അബുദാബിയില് 12 വയസിനു മുകളില് പ്രായമുള്ള എല്ലാ കുട്ടികള്ക്കും കോവിഡ് പരിശോധന നിര്ബന്ധമാക്കി അബുദാബി : 12 വയസിനു മുകളില് പ്രായമുള്ള എല്ലാ കുട്ടികള്ക്കും രണ്ടാഴ്ചയില് ഒരിക്കല് കോവിഡ് പരിശോധന നിര്ബന്ധമാക്കിയതായി അബുദാബി വിദ്യാഭ്യസ വകുപ്പ് അഡെക്ക് അറിയിച്ചു. വേനലവധിക്ക് ശേഷം സ്കൂള് തുറക്കുന്നതോടെ പുതിയ നിബന്ധന പ്രാബല്യത്തില് വരും.വിദ്യാര്ഥികള്ക്ക് സ്കൂളുകളില് നേരിട്ടെത്തി പഠനം നടത്തുന്നതിനുള്ള ഒരുക്കങ്ങള് നടത്തുമ്ബോള് കുട്ടികളുടെയും , ജീവനക്കാരുടെയും സമൂഹത്തിന്റെയും സുരക്ഷക്ക് പ്രധാന മുന്ഗണന നല്കുന്നതിന്റെ ഭാഗമായാണ് തീരുമാനം. നിശ്ചിത സമയത്ത് കുട്ടികള് പി.സി.ആര് പരിശോധന നടത്തുന്നത് ഉറപ്പാക്കാന് സ്കൂളുമായി രക്ഷിതാക്കള് ബന്ധപ്പെടണമെന്നും അഡെക് നിര്ദേശിച്ചു. 16 ഉം അതിനുമുകളിലുമുള്ള വിദ്യാര്ഥികള് സ്കൂളിലേക്ക് മടങ്ങാന് പ്രതിരോധ കുത്തിവെപ്പിെന്റ രണ്ടു ഡോസുകളും എടുക്കണം.മൂന്നു മുതല് 15 വയസുവരെയുള്ള വിദ്യാര്ഥികള്ക്ക് പ്രതിരോധ കുത്തിവെപ്പ് നിര്ബന്ധമല്ല . പുതിയ അധ്യയന വര്ഷത്തില് പൂര്ണമായോ ഭാഗികമായോ. സ്കൂളില് ഹാജരാകാനും വിദൂര പഠനരീതി തുടരുന്നതിനും സ്കൂളുകള്ക്ക് മൂന്ന് വ്യത്യസ്ത മാതൃകകള് അവലംബിക്കാന് അനുവാദം നല്കിയിട്ടുണ്ട് .വേനലവധിക്കു ശേഷം വിദേശ രാജ്യങ്ങളില്നിന്ന് മടങ്ങിയെത്തുന്ന. വിദ്യാര്ഥികള് ആരോഗ്യ വകുപ്പും ദേശീയ അടിയന്തര ദുരന്ത നിവാരണ അതോറിറ്റിയും നിര്ദേശിച്ച ക്വാറന്റീന് നടപടി ക്രമങ്ങളും പി.സി.ആര് പരിശോധനകളും പാലിച്ചിരിക്കണം .രക്ഷിതാക്കള്ക്ക് സ്കൂളില് പ്രവേശിക്കണമെങ്കില് രണ്ട് ഡോസ് വാക്സിനേഷന് സ്വീകരിക്കുകയും96 മണിക്കൂര് നെഗറ്റിവ് പി.സി.ആര് പരിശോധന ഫലം ഹാജരാക്കുകയും വേണമെന്നും അഡെക്ക് നിര്ദേശങ്ങളില് പറയുന്നു.റിപ്പോര്ട്ട്: അനില് സി ഇടിക്കുള